El Departament de Justícia de la Generalitat de Catalunya té entre les seves funcions el desenvolupament de polítiques de reinserció social envers les persones internes en els centres penitenciaris i les sotmeses a mesures d'execució penal no privatives de llibertat, les quals tenen assignades respectivament la Direcció General de Serveis Penitenciaris i la Direcció General d'Execució Penal a la Comunitat i de Justícia Juvenil, i a tal fi dóna suport a programes específics d'intervenció en matèria de compliment de mesures i resolucions judicials dictades per la jurisdicció penal i la jurisdicció de menors, de reinserció social, mitjançant l'atorgament de subvencions a les fundacions, associacions, institucions, organitzacions no governamentals i entitats d'iniciativa social, totes elles sense ànim de lucre, que col·laboren en aquests àmbits.
El mateix Reial decret estableix a l'article 110 que, per a la consecució de la finalitat ressocialitzadora de la pena privativa de llibertat, l'Administració penitenciària:
b) Ha d'utilitzar els programes i les tècniques de caràcter psicosocial que estiguin orientats a
millorar les capacitats dels interns i a tractar els problemes específics que puguin haver influït en el seu comportament delictiu anterior.
Atesa la Llei 38/2003, de 17 de novembre, general de subvencions, i el seu Reglament de desplegament aprovat pel Reial decret 887/2006, de 21 de juliol.
Consegüentment, valorada la conveniència de promoure i donar suport a les actuacions de les entitats que duen a terme la seva activitat en l'àmbit referit, d'acord amb l'article 92 del text refós de la Llei de finances públiques de Catalunya, aprovat pel Decret legislatiu 3/2000, de 24 de desembre, a proposta de la Direcció General de Serveis Penitenciaris i la Direcció General d'Execució Penal a la Comunitat i de Justícia Juvenil, i en ús de les atribucions que m'han estat conferides,
Aprovar les bases que han de regir la concessió de subvencions a entitats sense ànim de lucre per a la realització de projectes i programes orientats a la reinserció i rehabilitació de persones internades en centres penitenciaris i centres de la jurisdicció de menors, així com aquells destinats a l'execució de mesures penals a la comunitat i de medi obert, que figuren a l'annex d'aquesta Ordre.
Obrir la convocatòria pública per a la concessió d'aquestes subvencions per a l'exercici 2014.
La dotació màxima de les subvencions previstes per aquesta Ordre és de 2.300.000 euros, amb càrrec a la partida D/482000100/2130/0000 del pressupost del Departament de Justícia de la Generalitat de Catalunya, amb la distribució per centres gestors següent: JU 03 2.050.000 euros (Direcció General de Serveis Penitenciaris) i JU 04 250.000 euros (Direcció General d'Execució Penal a la Comunitat i de Justícia Juvenil).
El termini de presentació del formulari de sol·licitud i de la documentació necessària és de 30 dies naturals a comptar de l'endemà de la publicació d'aquesta Ordre al DOGC.
Exhaurit el termini de presentació de sol·licituds establert a l'apartat anterior, es constituirà una Comissió de Valoració integrada pel/per la subdirector/a general de Recursos Humans i Econòmics, el/la subdirector/a general de Reparació i Execució Penal a la Comunitat, el/la subdirector/a general de Programes de Rehabilitació i Sanitat, el/la cap de Servei de Contractació i Convenis, el/la cap d'Àrea de Mesures Penals Alternatives, el/la cap de Servei de Rehabilitació i el/la cap de Servei de Medi Obert i Serveis Socials, la qual serà coordinada per la Subdirecció General de Recursos Humans i Econòmics.
La Comissió de Valoració ha d'examinar les sol·licituds presentades i, d'acord amb els criteris de valoració que preveuen les bases, ha d'elaborar un informe de valoració de les diferents sol·licituds que ha de trametre a l'òrgan instructor.
Un cop vist l'informe de valoració, l'òrgan instructor ha d'elevar la proposta de resolució al secretari general del Departament de Justícia, qui ha d'emetre la resolució corresponent.
D'acord amb el que estableix l'article 54.2.e) de la Llei 26/2010, del 3 d'agost, transcorregut aquest termini sense que s'hagi dictat i notificat resolució expressa s'entendran desestimades les sol·licituds.
Contra la resolució de concessió o denegació de les subvencions, que exhaureix la via administrativa, les persones o entitats interessades poden interposar recurs potestatiu de reposició davant el conseller del Departament de Justícia, en el termini d'un mes a comptar de l'endemà de la seva publicació al DOGC, en els termes que estableixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al DOGC, de conformitat amb els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, o qualsevol altre recurs que hom consideri procedent.
-7 Aquesta convocatòria resta sotmesa a la condició suspensiva de l'existència de crèdit adequat i suficient en el pressupost del Departament de Justícia en el moment de la resolució de la concessió.
Aquesta Ordre entra en vigor el dia de la seva publicació al DOGC.
Contra aquesta Ordre i les bases del seu annex, que exhaureixen la via administrativa, les persones interessades poden interposar recurs potestatiu de reposició davant el conseller del Departament de Justícia, en el termini d'un mes a comptar de l'endemà de la seva publicació al DOGC, en els termes que estableixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al DOGC, de conformitat amb els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa; o qualsevol altre recurs que hom consideri procedent.
(Resolució JUS/498/2013, de 8.3.2013, DOGC de 13.2.2013)
Aquestes bases tenen per objecte regular la concessió de subvencions a entitats sense ànim de lucre per a la realització de projectes i programes orientats a la reinserció i rehabilitació de persones internades en centres penitenciaris i centres de la jurisdicció de menors, així com aquells destinats a l'execució de mesures penals a la comunitat i de medi obert.
A aquests efectes, són subvencionables els programes i projectes en els àmbits següents:
1.1 Direcció General de Serveis Penitenciaris:
a) Programes de reinserció social en l'àrea de la salut mental i discapacitat intel·lectual i del desenvolupament, física i sensorial, així com programes dirigits a la gent gran, destinat a les persones internes en centres penitenciaris i alliberats condicionals, de Catalunya.
b) Programes de reinserció social en l'àrea sociosanitària destinats a les persones internes als centres penitenciaris, i a les alliberades condicionals, de Catalunya, que siguin malalts terminals, que pateixen una malaltia molt greu inguarible, inclosos els programes d'intervenció psicosocial per prevenir i abordar les malalties infectocontagioses i programes relacionats amb la cura de la salut i del benestar personal.
c) Programes de reinserció social en l'àmbit de l'educació social per dur a terme intervencions educatives de mediació intercultural, amb mediadors interculturals, així com aquells projectes de resolució alternativa de conflictes, destinades a les persones internes en centres penitenciaris i els alliberats condicionals, de Catalunya.
d) Programes de reinserció social en l'àmbit de l'educació social per dur a terme activitats relacionades amb les tecnologies de la informació i la comunicació, amb les arts visuals, plàstiques, escèniques i audiovisuals, amb l'educació pel lleure, i amb l'organització de concursos, exposicions, mostres i fires per promoure les seves creacions, de les persones internes als centres penitenciaris de Catalunya.
e) Programes de reinserció social en l'àrea del voluntariat social adreçat a donar suport a les persones internes als centres penitenciaris i a les alliberades condicionals, de Catalunya, així com als seus fills i les seves famílies, també per dur a terme la gestió i formació del voluntariat penitenciari, tasques de difusió i sensibilització social de la importància de l'afavoriment dels processos de reinserció social, de dinamització de sinèrgies entre les diferents entitats que participen en aquests processos.
f) Programes de reinserció social en l'àrea de la intervenció preventiva i psicoterapèutica en conductes addictives per a les persones internes als centres penitenciaris i a les alliberades condicionals, de Catalunya.
g) Programes de reinserció social d'intervenció psicoterapèutica i seguiment comunitari per a les persones internes als centres penitenciaris i a les alliberades condicionals, de Catalunya que han comès delictes violents i de risc (contra la llibertat sexual, delictes violents, violència domèstica i masclista, delictes de trànsit i d'altres).
h) Programes de reinserció social en l'àmbit comunitari per dur a terme activitats d'atenció i d'intervenció socioeducativa, per donar suport a les persones internes als centres penitenciaris i a les alliberades condicionals, de Catalunya, i a les seves famílies.
i) Programes de reinserció social en l'àmbit comunitari per dur a terme activitats d'acolliment i d'intervenció socioeducativa en llars, cases i pisos, adreçats a les persones internes als centres penitenciaris i a les alliberades condicionals, de Catalunya.
j) Programes d'intervenció en el marc del Pla d'acció i desenvolupament de polítiques de dones, des de la perspectiva de gènere, així com aquelles polítiques relacionades amb la diversitat afectivo-sexual tendent a potenciar el respecte i la no discriminació per raó d'orientació sexual, identitat sexual o de gènere, adreçats a les persones internes als centres penitenciaris i a les alliberades condicionals, de Catalunya.
k) Programes dirigits a la prevenció, intervenció i aplicació de noves metodologies dins del Pla d'acció i desenvolupament de polítiques pels joves, adreçat a les persones joves internes als centres penitenciaris i a les alliberades condicionals, de Catalunya, tant dins del centre penitenciari com en l'àmbit comunitari.
1.2 Direcció General d'Execució Penal a la Comunitat i de Justícia Juvenil:
a) Programa de reinserció social en l'àrea de la intervenció preventiva i psicoterapèutica en conductes addictives per a les persones que compleixen penes i mesures d'internament en comunitat terapèutica dictades per la jurisdicció penal.
b) Programa de reinserció social en l'àmbit de l'educació social per dur a terme intervencions educatives de mediació intercultural, amb mediadors interculturals, destinades als menors i joves interns en centres de justícia juvenil complint mesures i resolucions dictades per la jurisdicció de menors.
c) Programa de reinserció social en l'àmbit comunitari per a dur a terme activitats d'acolliment, d'intervenció socioeducativa i de seguiment dels programes individualitzats de tractament en llars, cases i pisos adreçats als joves que compleixen l'execució de mesures i resolucions judicials en medi obert, dictades per la jurisdicció de menors.
Els programes o projectes proposats es classificaran en funció de la puntuació obtinguda en aplicació dels criteris de valoració que es contenen a la base 12 (amb un màxim global de 100 punts).
Les subvencions seran atorgades successivament als diferents treballs o projectes seguint l'ordre de major a menor puntuació, de forma proporcional a la disponibilitat pressupostària.
a) Estar legalment constituïdes i inscrites al registre corresponent abans de la data de publicació de la convocatòria.
c) No trobar-se en cap de les circumstàncies que preveu l'article 13 de la Llei 13/2003, de 17 de novembre, general de subvencions.
d) Si tenen establiments oberts al públic, complir les obligacions que estableixen els articles 32.1, 32.3, 33 i 36.4 de la Llei 1/1998, de 7 de gener, de política lingüística.
e) En el cas de les fundacions, haver presentat els comptes anuals de l'últim exercici disponible al registre corresponent, d'acord amb el que estableix l'article 336.3 de la Llei 4/2008, de 24 d'abril, del llibre tercer del Codi civil de Catalunya.
f) En el cas de les associacions, haver presentat els comptes anuals de l'últim exercici disponible al registre corresponent, d'acord amb el que estableix l'article 322.15 de la Llei 4/2008, de 24 d'abril, del llibre tercer del Codi civil de Catalunya.
g) En el cas d'entitats amb una plantilla igual o superior a 25 persones, indicar els mitjans que utilitzen, amb l'acord dels agents socials, per prevenir i detectar casos d'assetjament sexual i d'assetjament per raó de sexe, i intervenir-hi, en els seus centres de treball, de conformitat amb el que estableix l'article 29 de la Llei 5/2008, de 24 d'abril, del dret de les dones a eradicar la violència masclista.
h) En el cas d'entitats amb una plantilla de 50 treballadors o més, hauran de complir l'obligació que estableix l'article 42.1 del Reial decret legislatiu 1/2013, de 29 de novembre, pel que s'aprova el text refós de la Llei general de drets de les persones amb discapacitat i de la seva inclusió social, de donar ocupació almenys a un 2% de treballadors amb disminució sobre el nombre total de treballadors de l'entitat, o bé aplicar les mesures alternatives de caràcter excepcional que preveuen el Reial decret 364/2005, de 8 d'abril, i el Decret 322/2011, de 19 d'abril.
i) Tenir la capacitat tècnica i de gestió suficient per a l'execució dels projectes o programes respecte dels quals se sol·licita la subvenció.
k) Donar compliment al que estableix l'article 92 bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
-4 Compatibilitat amb altres subvencions, ajuts o ingressos
Les actuacions objecte d'aquestes subvencions s'han de dur a terme durant el període de l'exercici 2014.
Es consideren subvencionables aquelles despeses que tinguin una relació directa amb l'actuació subvencionada i es generin durant el període d'execució establert en aquestes bases.
A tal efecte es consideren incloses dins el concepte de despeses subvencionables els salaris o retribucions de les persones subjectes a una relació laboral directament associada al desenvolupament de les actuacions subvencionades.
En el cas de les despeses de coordinació, aquestes no poden superar el 10% del cost del projecte.
Pel que fa als costos salarials per professional, no poden superar els sous corresponents als establerts per la normativa vigent de funció pública.
En el cas de despeses de transport, aquestes han d'atendre a allò establert pel Decret 138/2008, de 8 de juliol, d'indemnitzacions per raó del servei a la Generalitat de Catalunya, en els seus articles 14, 15 i 17, el qual preveu la preferència de l'ús del transport públic, sempre que sigui possible, enfront del privat, i, en el cas d'utilitzar transport privat, estableixen unes quanties en concepte d'indemnització per quilòmetre recorregut.
En cap cas no es consideren despeses subvencionables els impostos indirectes quan siguin susceptibles de recuperació o compensació, llevat que l'entitat beneficiària de la subvenció tingui la condició de destinatària final dels béns o serveis l'adquisició dels quals hagi donat lloc a l'obligació de pagament de l'impost.
Tampoc no es consideren despeses subvencionables les de caràcter protocol·lari i les d'inversió.
-7 Sol·licituds i documentació a presentar
7.1 La sol·licitud per concórrer a la convocatòria s'ha de formular mitjançant l'imprès normalitzat que es pot obtenir de la pàgina web següent:
L'import sol·licitat no podrà ser en cap cas superior al 95% del cost de l'activitat.
7.2 Forma de presentació de les sol·licituds
a) Sol·licitud electrònica (en línia)
Una vegada emplenats la sol·licitud i els seus annexos, si la persona o l'entitat sol·licitant es pot identificar mitjançant qualsevol dels sistemes de signatura electrònica admesos per la seu electrònica corporativa de la Generalitat de Catalunya, podrà completar el procés de presentació de la sol·licitud adjuntant per via electrònica la documentació exigida.
En el cas que la persona o entitat sol·licitant no desitgi fer la presentació de forma electrònica, haurà d'imprimir el formulari normalitzat i presentar-lo, una vegada el tingui omplert, degudament signat i amb la documentació exigida, dins del termini i el lloc establerts al punt 9.2.b) d'aquestes bases.
7.3 La presentació de sol·licituds a través dels mitjans telemàtics establerts al punt 7.2.a) es pot dur a terme tots els dies de l'any durant les vint-i-quatre hores del dia, en els termes d'aquesta convocatòria.
I als efectes de còmput de terminis, la recepció pel Registre telemàtic corporatiu de la Generalitat de Catalunya (s ) en un dia inhàbil s'entén efectuada el primer dia hàbil següent.
-8 Forma d'acreditació dels requisits i altra documentació que han d'aportar les entitats
8.1 Documentació específica que cal aportar amb la sol·licitud
a) Memòria explicativa de l'entitat, en la qual s'exposen les característiques i la capacitat tècnica i de gestió de l'entitat sol·licitant, d'acord amb el model disponible a la pàgina web http://www.gencat.cat/justicia/subvencions/entitats_reinsercio.
b) Memòria sobre els programes i serveis pels quals es sol·licita la subvenció, en la qual s'inclouen les activitats i/o projectes per als quals se sol·licita la subvenció i un pressupost diferenciat i detallat de tots els conceptes que conformen la previsió de la despesa del projecte, així com de les aportacions d'altres administracions públiques o institucions privades, degudament signada, d'acord amb el model disponible a la pàgina web http://www.gencat.cat/justicia/subvencions/entitats_reinsercio.
8.2 Documentació general que cal aportar
a) Sol·licitud de transferència bancària per a pagaments de la Tresoreria de la Generalitat de Catalunya a creditors/ores particulars, excepte en els supòsits que preveu la base 8.5.
b) Documentació que només caldrà aportar en el cas que no s'autoritzi la consulta telemàtica a l'Administració de la Generalitat i així s'indiqui expressament en l'imprès de sol·licitud, excepte en els supòsits que preveu la base 8.5.
Original i fotocòpia o bé fotocòpia compulsada del CIF de l'entitat.
Original i fotocòpia o bé fotocòpia compulsada dels estatuts de l'entitat.
En cas que l'entitat estigui registrada en un registre aliè al Departament de Justícia, caldrà aportar necessàriament una fotocòpia compulsada dels estatuts de l'entitat.
8.3 Certificació i declaracions responsables incloses a l'annex normalitzat de la sol·licitud
a) Declaració del compliment del percentatge de personal amb disminució respecte del total, quan la plantilla de l'entitat sigui igual o superior a 50 treballadors, d'acord amb l'article 42.1 del Reial decret legislatiu 1/2013, de 29 de novembre, pel que s'aprova el text refós de la Llei general de drets de les persones amb discapacitat i de la seva inclusió social, o certificat de l'aplicació de mesures alternatives de caràcter excepcional que preveuen el Reial decret 364/2005, de 8 d'abril, i el Decret 322/2011, de 19 d'abril.
b) Certificat que acrediti que l'entitat està legalment constituïda i inscrita al registre o registres corresponents, excepte en els supòsits que preveu la base 8.2 d'aquesta convocatòria.
c) Declaració responsable que es compleixen els requisits establerts als articles 32.1, 32.3, 33 i 36.4 de la Llei 1/1998, de 7 de gener, de política lingüística.
d) Declaració responsable d'estar al corrent de les obligacions tributàries davant la Generalitat i l'Estat, i davant la Seguretat Social.
e) Declaració responsable d'estar al corrent de pagament d'obligacions per reintegrament de subvencions.
f) Declaració responsable de no trobar-se en cap circumstància prevista a l'article 13 de la Llei 38/2003, de 17 de novembre, general de subvencions.
g) Declaració responsable tot indicant els mitjans que utilitzen, amb l'acord dels agents socials, per prevenir i detectar casos d'assetjament sexual i d'assetjament per raó del sexe, i intervenir-hi, en els seus centres de treball, de conformitat amb el que estableix l'article 29 de la Llei 5/2008, de 24 d'abril, del dret de les dones a eradicar la violència masclista, en el cas d'entitats amb una plantilla de 25 persones o més.
8.4 Efectes de la presentació de la sol·licitud i possibles esmenes o requeriments
La signatura i la presentació d'aquesta sol·licitud impliquen, d'acord amb la disposició addicional primera de la Llei 21/2005, de 29 de desembre, l'autorització a l'Administració de la Generalitat per comprovar d'ofici si el beneficiari o la beneficiària està al corrent de les obligacions tributàries i amb la Seguretat Social, així com la resta de dades necessàries, a efectes únicament de la present convocatòria, d'acord amb el punt 8.2 d'aquestes bases, llevat que aquesta autorització es denegui expressament a l'imprès de sol·licitud.
Si la sol·licitud presenta defectes o inexactituds o omet algun dels documents que assenyalen aquestes bases generals o les específiques corresponents, l'òrgan competent requerirà l'entitat interessada perquè en el termini de deu dies hàbils faci les esmenes oportunes en els termes que preveu l'article 71 de la Llei 30/1992, de 26 de novembre, amb la indicació que, passat aquest termini sense esmena, se la tindrà per desistida de la sol·licitud.
Quan l'òrgan competent per a la tramitació de la subvenció no pugui fer les comprovacions adients pels tràmits administratius establerts, podrà requerir, sempre abans de la proposta de resolució de la concessió i en un termini no superior a deu dies, la presentació de la documentació que acrediti la realitat de les dades contingudes en les declaracions responsables adjuntes a la sol·licitud de subvenció.
8.5 Excepcions a la presentació de documentació exigida
Les entitats sol·licitants no estan obligades a presentar la documentació exigida, si aquesta ja ha estat aportada prèviament, dins el termini de cinc anys anteriors a la data de publicació al DOGC de la present convocatòria, a qualsevol òrgan o dependència del Departament de Justícia, i les dades que conté no hagin variat i continuïn essent vigents.
En aquest cas l'aportació es podrà substituir per una declaració de l'entitat en la qual consti a quin òrgan o dependència i en quina data es va aportar la documentació esmentada, que les dades i circumstàncies incloses en aquesta documentació no han variat i continuen vigents i, en tot cas, no hagin transcorregut més de cinc anys des de la presentació fins a la publicació al DOGC d'aquesta convocatòria.
D'altra banda, d'acord amb el Decret 56/2009, de 7 d'abril, per al desenvolupament dels mitjans electrònics a l'Administració de la Generalitat, les entitats tampoc restaran obligades a presentar aquells documents que els empleats públics poden obtenir per mitjans electrònics i que es troben inclosos al Catàleg de Dades i Documents Electrònics (Catàleg de Dades i Documents Electrònics), llevat que es denegui expressament l'autorització a la consulta telemàtica en l'imprès de sol·licitud.
-9 Termini i lloc de presentació de sol·licituds
9.1 El termini de presentació de les sol·licituds és de 30 dies naturals comptats des de l'endemà de la publicació d'aquesta convocatòria al DOGC.
a) Les sol·licituds de participació de la convocatòria de subvencions, conjuntament amb tota la documentació, es poden presentar per mitjans telemàtics a la seu corporativa de l'Oficina Virtual de Tràmits, a l'adreça www.gencat.cat/ovt.
Les sol·licituds realitzades per mitjans telemàtics es consideren presentades davant l'administració quan s'enregistrin en el Registre telemàtic corporatiu de la Generalitat de Catalunya (s ).
El Registre electrònic corporatiu de la Generalitat (s ) emet de manera automàtica el corresponent rebut de presentació, consistent en una còpia autenticada de la sol·licitud, incloent-hi la data i hora de presentació i el número de registre d'entrada.
b) Les sol·licituds de participació en la convocatòria de subvencions, conjuntament amb tota la documentació, també es poden presentar a qualsevol dels registres del Departament de Justícia o per qualsevol dels mitjans que preveu l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú.
-10 Pluralitat de sol·licituds de subvenció d'una mateixa entitat
Una mateixa entitat pot sol·licitar i obtenir més d'una subvenció per a projectes o programes diferents.
L'import de cada subvenció concedida s'estableix com a quantia certa sense caràcter percentual respecte de l'import sol·licitat, sens perjudici de la minoració que preveu la base 21.
L'import màxim a atorgar serà proporcional a la puntuació de la valoració obtinguda del projecte amb el màxim de l'import sol·licitat.
La Comissió de Valoració ha d'examinar les sol·licituds presentades i, d'acord amb els criteris de valoració que preveu la base 12, ha d'elaborar un informe d'avaluació que ha de lliurar a l'òrgan instructor, el qual, un cop vistos l'informe d'avaluació i la documentació presentada, ha d'elevar la proposta de resolució al secretari general del Departament de Justícia, que ha d'emetre la resolució.
A part de la documentació requerida en aquesta convocatòria, la Comissió de Valoració pot demanar la informació i dades complementàries que cregui convenient per fonamentar el seu informe.
-12 Criteris de valoració de les sol·licituds
a) Interès del programa o projecte presentat i grau d'especialització (fins a 60 punts).
En aquest sentit, es valoraran amb major puntuació els projectes que estiguin més relacionats amb els programes i les prioritats marcades per la Direcció General de Serveis Penitenciaris i la Direcció General d'Execució Penal a la Comunitat i de Justícia Juvenil, a partir de les característiques i necessitats de les persones a les que es dirigeix el programa i la seva vinculació amb els principis programàtics de la intervenció de l'execució penal a Catalunya i els seus col·lectius d'especial atenció, tot definit segons el desenvolupament dels títols I i II del Reglament d'organització i funcionament dels serveis penitenciaris a Catalunya, i l'aportació d'elements valoratius basats en criteris de rigor científic i evidències sobre l'efecte positiu de les accions objecte del projecte (fins a 40 punts, del total màxim de 60 punts que es poden obtenir pel criteri d'aquest apartat a)).
Dins d'aquest mateix criteri, es valoraran amb major puntuació els programes que tinguin incidència en un major nombre de centres penitenciaris, així com també aquells que tinguin una afectació directa en un major nombre de centres educatius de justícia juvenil, de mesures de medi obert i de programes de mesures penals alternatives, tenint en compte el nombre de població destinatària (fins a 20 punts, del total màxim de 60 punts que es poden obtenir pel criteri d'aquest apartat a)).
b) Contingut tècnic del programa, adequació del programa als objectius proposats, calendari de realització, descripció de les activitats concretes que es pretenen desenvolupar, així com indicadors d'avaluació i control de les activitats efectuades d'acord amb els mitjans tècnics i materials amb els quals compta l'entitat (fins a 10 punts).
c) Capacitat de realització dels projectes i programes presentats.
Estructura i capacitat de gestió de l'entitat.
Es valora la solidesa de l'estructura i el nivell de capacitat efectiva de gestió per dur a terme directament les activitats previstes en el programa presentat, així com l'experiència en l'execució de programes per als quals se sol·licita la subvenció (fins a 10 punts).
Nombre de places ofertes i cost mitjà de la plaça o mitjana d'atencions i cost (fins a 10 punts).
e) Concurrència d'altres formes de finançament públic i privat.
Es prioritzaran els programes que tinguin un major percentatge de finançament, propi o aliè, respecte del projecte de la subvenció sol·licitada (fins a 10 punts).
Les que obtinguin una puntuació inferior als 60 punts quedaran excloses del procés.
-13 Resolució de concessió i notificació
La resolució que posi fi al procediment s'ha de dictar i notificar d'acord amb allò establert en el punt 6 de l'Ordre de convocatòria.
-14 Acceptació i renúncia de la subvenció
S'entén acceptada la subvenció si l'entitat beneficiària no manifesta la seva renúncia expressa per escrit en el termini de deu dies hàbils a comptar de l'endemà de rebre la notificació de la resolució de concessió.
Quan alguna de les entitats beneficiàries renunciï, totalment o parcial, a la subvenció atorgada, l'òrgan que la va concedir dictarà la resolució corresponent.
-15 Caràcter de les subvencions
Ateses les característiques específiques de les entitats que poden concórrer a aquesta convocatòria, un cop s'hagi concedit una subvenció, es podran atorgar bestretes fins a un màxim del 95% del total.
Les entitats beneficiàries han d'aportar la documentació justificativa de la realització de les activitats objecte de les subvencions abans del 30 de gener de 2015.
No obstant això, de totes les entitats que presentin la documentació justificativa abans del 5 de desembre de 2014, es podrà procedir a la tramitació, dins del mateix exercici, del pagament de la resta de l'import, respecte la bestreta, de la subvenció atorgada, en relació a l'import degudament justificat.
En el cas que les activitats hagin estat finançades, amb la subvenció atorgada en el marc d'aquesta convocatòria i amb fons propis o altres subvencions o recursos, s'ha d'acreditar l'import i el seu percentatge aplicat al projecte, procedència, aplicació d'aquests fons a les activitats subvencionades i si es tracta d'una subvenció cal indicar en quin estat de tràmit es troba (en fase de sol·licitud o atorgada).
Els documents justificatius que s'han de presentar són els següents:
a) Una memòria justificativa de la realització del programa o activitat subvencionada, en la qual s'hi ha de fer constar el nombre i la tipologia d'usuaris atesos, així com del personal assistencial o professionals que els atenen, la seva categoria professional i les seves retribucions, que ha de ser degudament validada pel corresponent representant legal de l'entitat.
b) Una memòria econòmica del cost de les activitats realitzades, que ha d'incloure:
Una relació classificada de les despeses de l'activitat objecte de subvenció, amb identificació del creditor i del document, el seu import, data d'emissió i, si escau, data de pagament.
Les factures originals de les despeses incloses en la relació anterior i, si escau, els originals de la documentació acreditativa del pagament, així com els justificants de les despeses de personal, nòmines i documents acreditatius dels ingressos a la Seguretat Social i de les retencions practicades.
c) Comunicació, si s'escau, de l'obtenció d'altres ajuts o subvencions que financin l'activitat objecte de la subvenció, procedents de qualsevol Administració o entitat pública o privada, nacional o internacional, atès que, d'acord amb l'article 94.1.4 del text refós de la Llei de finances públiques de Catalunya, en cap cas l'import de les subvencions concedides no pot ser d'una quantia que, aïlladament o en concurrència amb altres subvencions, superi el cost de l'activitat a subvencionar.
Els serveis competents de la Direcció General de Serveis Penitenciaris i de la Direcció General d'Execució Penal a la Comunitat i de Justícia Juvenil han de comprovar la documentació justificativa presentada i emetran certificació relativa a la correcta justificació de l'activitat i la despesa realitzades.
Tot seguit retornaran segellats a l'entitat beneficiària els justificants originals, amb especificació de l'òrgan que concedeix la subvenció, de la subvenció atorgada i de l'import i/o percentatge subvencionat.
Un cop emesa la certificació prèvia dels serveis competents de la Direcció General de Serveis Penitenciaris i de la Direcció General d'Execució Penal a la Comunitat i de Justícia Juvenil sobre la correcta execució i justificació de l'activitat i la despesa realitzades, es formularan els corresponents reconeixements de l'obligació i proposta de pagament de la subvenció.
Les entitats beneficiàries de la subvenció queden obligades a:
b) Realitzar el projecte que fonamenta la concessió de la subvenció i acreditar-lo davant els òrgans competents del Departament de Justícia.
c) Justificar la destinació de la subvenció, de conformitat amb el que estableixen aquestes bases.
d) Conservar, durant un període mínim de 5 anys, els justificants originals i la resta de documentació relacionada ambla subvenció atorgada.
20.1 Les entitats beneficiàries de les subvencions han de facilitar tota la informació que els requereixin el Departament de Justícia, la Intervenció de la Generalitat, la Sindicatura de Comptes o altres òrgans competents de conformitat amb les normes legals vigents, d'acord amb el que estableix l'article 97 del text refós de la Llei de finances públiques de Catalunya.
20.2 Les entitats sol·licitants hauran d'aportar en qualsevol moment les dades i documentació que se'ls demani, als efectes d'acreditació, comprovació i valoració.
20.3 El Departament de Justícia pot inspeccionar el desenvolupament dels programes i les actuacions subvencionades per tal de comprovar el compliment de l'objecte de la subvenció d'acord amb la Llei 16/1996, de 27 de novembre, reguladora de les actuacions inspectores i de control en matèria de serveis socials.
El Departament de Justícia té la facultat de revisar les subvencions concedides i modificar la Resolució de concessió en el cas d'alteració de les condicions que s'han tingut en compte per a la concessió de la subvenció o de l'obtenció concurrent d'altres ajuts.
Les subvencions concedides es poden revisar i, en especial, es pot modificar la resolució de la concessió en cas d'alteració de les condicions o de l'obtenció concurrent d'altres ajuts.
Si el compliment de la finalitat de la subvenció ha estat acreditat, a judici de l'òrgan concedent, i el cost justificat és d'un import inferior al 85% del pressupost inicial del projecte, el Departament de Justícia reajustarà l'import de la subvenció concedida.
Són causes de revocació total o parcial de la subvenció les que preveu l'article 37 de la Llei 38/2003, de 17 de novembre, així com les que preveuen els articles 99 i 100 del Decret legislatiu 3/2002, de 24 de desembre, modificat per la Llei 26/2009, de 23 de desembre, en tot allò que no contradigui els preceptes de la Llei 38/2003, de 17 de novembre.
-23 Altres obligacions de les entitats beneficiàries
a) No fer cap discriminació personal en la realització de l'activitat subvencionada, sens perjudici de les prioritats determinades pels objectius, la dedicació, l'àmbit i les característiques de cada entitat o servei.
b) En tot tipus d'informació pública promoguda per les entitats en relació amb els programes subvencionats, les entitats han de fer constar la col·laboració del Departament de Justícia i el senyal de la Generalitat de Catalunya i s'han de trametre a la Direcció General de Serveis Penitenciaris i a la Direcció General d'Execució Penal a la Comunitat i de Justícia Juvenil, d'acord amb les competències respectives, dos exemplars de la informació impresa relacionada amb els programes subvencionats.
c) Les entitats beneficiàries han de respectar la intimitat de les persones que participin en el programa, han de mantenir la confidencialitat i garantir la seguretat i integritat de les dades que se'ls cedeixin relatives als usuaris que hi participen i de les que obtinguin durant l'execució del programa subvencionat en aquest exercici, d'acord amb el que disposen la Llei orgànica 15/1999, de 13 de desembre, de protecció de dades personals, i el Reial decret 994/1999, d'11 de juny, mitjançant el qual s'aprova el Reglament de les mesures de seguretat dels fitxers automatitzats que continguin dades de caràcter personal.
d) Les entitats beneficiàries estan obligades a contractar o tenir contractada una pòlissa d'assegurança que cobreixi la seva responsabilitat civil i la del personal al seu servei, per unes sumes assegurades mínimes de 150.000 euros per víctima i de 600.000 euros per sinistre.